pythainlp/thai-wiki-dataset-v3 huggingface dataset:
การลงประชามติว่าด้วยสถานภาพของไครเมีย พ.ศ. 2557

การลงประชามติว่าด้วยสถานภาพของไครเมียจัดขึ้นเมื่อวันที่ 16 มีนาคม 2557 โดยสภานิติบัญญัติไครเมีย ตลอดจนรัฐบาลท้องถิ่นเซวัสโตปอล ซึ่งทั้งสองเป็นเขตการปกครองหนึ่งของประเทศยูเครน การลงประชามตินี้ถามประชาชนของทั้งสองเขตว่า คุณจะรวมไครเมียกับรัสเซียเป็นส่วนหนึ่งของสหพันธรัฐรัสเซีย หรือคุณต้องการฟื้นฟูรัฐธรรมนูญยูเครนปี 2535 และสถานภาพของไครเมียโดยเป็นส่วนหนึ่งของยูเครน ตัวเลือกที่มีอยู่นั้นไม่รวมการรักษาสถานะเดิมของไครเมียและเซวัสโตปอลขณะที่จัดการลงประชามติ นักวิจารณ์หลายคนแย้งว่า ทั้งสองตัวเลือกล้วนส่งผลให้เกิดเอกราชโดยพฤตินัย
หลังการลงมติ ทางการชี้ว่า ผู้ออกเสียงกว่า 96% สนับสนุนตัวเลือกเข้าร่วมกับประเทศรัสเซีย โดยมีผู้มาใช้สิทธิกว่า 80% มีรายงานว่า บุคคลสามารถออกเสียงลงคะแนนได้หลายครั้งและบุคคลออกเสียงลงคะแนนได้แม้บุคคลนั้นไม่ได้เป็นชาวไครเมีย โดยมีผู้มาใช้สิทธิเกิน 100% ในบางพื้นที่
วันที่ 17 มีนาคม รัฐสภาไครเมียและนครเซวัสโตปอลออกคำประกาศอิสรภาพไครเมียและเซวัสโตปอล แสดงความตั้งใจเข้าร่วมกับประเทศรัสเซียในระหว่างผลสนับสนุนในการลงประชามติ
โลกตะวันตกประณามการลงประชามตินี้อย่างกว้างขวางในเรื่องความชอบธรรมและเหตุการณ์แวดล้อม สหภาพยุโรป สหรัฐอเมริกาและอีกหลายชาติประณามการตัดสินใจจัดการลงประชามติ มาฮ์จิสชาวตาตาร์ไครเมีย สมาคมทางการเมืองอย่างไม่เป็นทางการของชาวตาตาร์ไครเมีย เรียกร้องการคว่ำบาตรการลงประชามตินี้ คณะมนตรีความมั่นคงแห่งสหประชาชาติไม่สามารถผ่านข้อมติในการประกาศให้การลงประชามตินี้ไม่สมบูรณ์ เพราะประเทศรัสเซียใช้สิทธิยับยั้งในฐานะสมาชิกถาวรของคณะมนตรีฯ สมาชิกสิบสามประเทศลงมติเห็นชอบข้อมติ และหนึ่งประเทศงดออกเสียง
สาธารณรัฐไครเมียประกาศเอกราชจากประเทศยูเครนในวันรุ่งขึ้น โดยเริ่มแสวงการรับรองจากองค์การสหประชาชาติ และร้องขอเข้าร่วมกับสหพันธรัฐรัสเซีย ในวันเดียวกัน ประเทศรัสเซียรับรองว่าไครเมียเป็นรัฐเอกราช
== อ้างอิง ==
ความสัมพันธ์ระหว่างประเทศใน พ.ศ. 2557
การลงประชามติแยกเป็นเอกราช
ประวัติศาสตร์ไครเมีย
การผนวกไครเมียโดยสหพันธรัฐรัสเซีย
ดีแก๊สเซอร์

ดีแก๊สเซอร์ (Degasser) เป็นอุปกรณ์ที่ใช้ในการขุดเจาะ เพื่อกำจัดแก๊สออกจากของไหลสำหรับการเจาะ (drilling fluid) ซึ่งอาจจะกลายเป็นได้
== ดีแก๊สเซอร์ ==
ดีแก๊สเซอร์เป็นส่วนสำคัญในการกำจัดฟองแก๊สเล็ก ๆ ซึ่งฟิลม์ของเหลวห่อหุ้มกักเก็บอยู่ โดยการทำให้ฟองแตกและปลดปล่อยเช่น แก๊สมีเทน, ไฮโดรเจนซัลไฟด์ (H2S) และ CO2 จากของไหลสำหรับการเจาะ (น้ำโคลน) ไปสู่พื้นผิว โดยของไหลสำหรับการเจาะจะต้องผ่านกระบวนการแยกแก๊ส (degassing technique) จากดีแก๊สเซอร์ ซึ่งเป็นส่วนประกอบสำคัญในระบบไหลเวียนน้ำโคลน (Mud circulation system)
== ชนิดของดีแก๊สเซอร์ ==
=== ถังสุญญากาศ ===
ดีแก๊สเซอร์ชนิดถังสุญญากาศ (Vacuum Tank Degasser) เป็นชนิดที่ใช้อย่างแพร่หลาย สามารถติดตั้งได้ทั้งแบบแนวตั้ง, แนวนอน หรือท่อทรงกลม ซึ่งจะสร้างสภาวะที่เป็นสุญญากาศขึ้นเพื่อดึงแก๊สออกมาจากของไหลสำหรับการเจาะ ซึ่งเมื่อของเหลวเข้ามาในถังจะไหลและแบ่งเป็นชั้นบาง ๆ ภายในแผ่นด้านในดีแก๊สเซอร์ ซึ่งออกแบบให้ไหลแบบสม่ำเสมอ และสุญญากาศจะทำให้แก๊สแยกออกมาจากของเหลวได้ ซึ่งเมื่อสูบแก๊สออกมาแล้วจะนำไปเผาทิ้ง หรือส่งต่อให้ส่วนระบบควบคุมสิ่งแวดล้อม
=== ชนิดบรรยากาศ ===
ดีแก๊สเซอร์ชนิดบรรยากาศ (Atmospheric Degasser) จะนำของไหลสำหรับการเจาะ เข้าสู่กระบวนการเพิ่มความเร่งโดยผ่านเครื่องสูบซึ่งใบพัดจมอยู่ในของไหล และทำให้ของไหลกระทบกับแผ่นกั้นที่อยู่นิ่งเพื่อทำให้มีพื้นที่มากที่สุด จึงทำให้เกิดการระบายแก๊สออกสู่บรรยากาศได้
== ดูเพิ่ม ==
== อ้างอิง ==
== แหล่งข้อมูลอื่น ==
การคำนวณสำหรับการประมาณขนาดดีแก๊สเซอร์ในแนวตั้ง  – ขึ้นอยู่กับระยะเวลาขั้นต่ำที่ต้องการในการคงอยู่สำหรับเฟสของเหลว เพื่อให้ฟองก๊าซที่ลอยตัวสามารถหนีออกมาได้
เทคโนโลยีการขุดเจาะ
การแยกแก๊ส-ของเหลว
วิศวกรรมโยธา
กูดเขากวาง

กูดเขากวาง  เป็นเฟินในสกุล Ceratopteris ซึ่งเป็นหนึ่งในสองสกุลของวงศ์ ย่อย Ceratopteridoideae ซึ่งอยู่ในวงศ์ Pteridaceae. พืชชนิดมีการดำรงชีวิตที่มีเอกลักษณ์และเป็นที่สนใจของนักพฤกษศาสตร์ ใบและก้านใช้เป็นยาได้ เป็นพืชที่รับประทานได้ ส่วนเหนือดินนำไปต้มกับกะทิแล้วจิ้มน้ำพริก
== อ้างอิง ==
เฟิน
พืชที่รับประทานได้
หลังกับ

หลังกับ  เป็นพืชในวงศ์ปาล์ม ในอินโดนีเซียเรียกลังกับ ในมาเลเซียเรียกรังกับหรือปังกับ เป็นปาล์มกอ ออกดอกได้ตลอดปี ไม่ตายหลังออกดอก มีไหลในส่วนโคนต้น ใบประกอบขนนก ใบย่อยประมาณ 8 ใบ ขอบใบเป็นรอยแหว่งห่าง ๆ ดอกช่อ ช่อดอกเพศผู้เหมือนช่อดอกตัวเมีย ผลกลมรี รูปไข่ สีแดงเข้ม กระจายพันธุ์ในไทย กัมพูชา มาเลเซีย เกาะสุมาตรา และเกาะชวา สามารถปาดช่อดอกเพื่อเก็บน้ำหวานมาผลิตน้ำตาลได้ โดยปาดช่อดอกตัวผู้ ยอดอ่อนรับประทานได้ ใบใช้มุงหลังคา ทำเครื่องจักสาน ผลเป็นพิษ เปลือกผลมีแคลเซียมออกซาเลต ใช้ปลูกเป็นไม้ประดับได้
== อ้างอิง ==
พีรศักดิ์ วรสุนทโรสถ และคณะ. ทรัพยากรพืชในเอเชียตะวันออกเฉียงใต้ 9: พืชให้คาร์โบไฮเดรตที่ไม่ใช่เมล็ด. กทม. สถาบันวิจัยวิทยาศาสตร์และเทคโนโลยีแห่งประเทศไทย. 2544. หน้า 61 - 65
สกุลตาว
พืชที่รับประทานได้
พืชมีพิษ
พืชที่ใช้ทำของใช้
สกุลตาว

สกุลตาว หรือ Arenga เป็นสกุลของพืช 24 ชนิดในวงศ์ปาล์ม เป็นพืชพื้นเมืองทางเอเชียใต้และเอเชียตะวันออกเฉียงใต้ เป็นปาล์มขนาดกลางถึงเล็ก ใบประกอบแบบขนนก
ชนิด
Arenga australasica
Arenga brevipes
Arenga caudata
Arenga distincta
Arenga engleri
Arenga hastata
Arenga hookeriana
Arenga listeri
Arenga longicarpa
Arenga longipes
Arenga micrantha
Arenga microcarpa
Arenga mindorensis
Arenga nana
Arenga obtusifolia
Arenga pinnata
Arenga plicata
Arenga porphyrocarpa
Arenga retroflorescens
Arenga talamauensis
Arenga tremula
Arenga undulatifolia
Arenga westerhoutii
Arenga wightii

==อ้างอิง==
Kew Palms Checklist: Arenga
สุกัญญา ช.เจริญยิ่ง

สุกัญญา ช.เจริญยิ่ง  เป็นผู้รักษาประตูฟุตบอลหญิงทีมชาติไทย ซึ่งมีความโดดเด่นด้านความคล่องตัว และความสามารถในการออกมาตัดบอลได้อย่างยอดเยี่ยม เธอได้รับการจัดเป็นผู้รักษาประตูระดับแถวหน้าของวงการฟุตบอลหญิงเมืองไทย โดยเธอได้ทำหน้าที่เป็นนักกีฬาทีมชาติไทยมานานหลายปี
พ.ศ. 2558 สุกัญญาได้เข้าร่วมสังกัดออสเตอร์ซุนด์ดีเอฟเอฟ
== ประวัติ ==
สุกัญญา ช.เจริญยิ่ง เป็นชาวจังหวัดพระนครศรีอยุธยา เธอเริ่มเล่นฟุตบอลอย่างจริงจังเมื่ออายุ 15 ปีเนื่องด้วยมีความประทับใจต่อปีเตอร์ เช็ค ซึ่งเป็นผู้รักษาประตูฟุตบอลทีมชาติสาธารณรัฐเช็ก และมีความชื่นชอบต่อทีมสโมสรฟุตบอลเชลซี จากนั้น 1 ปี เธอได้ทำหน้าที่เป็นผู้รักษาประตูทีมเยาวชนจังหวัดพระนครศรีอยุธยาในการแข่งขันกีฬาเยาวชนแห่งชาติ และครั้นเมื่ออายุ 18 ปี เธอได้เดินทางมาแสวงหาความท้าทายใหม่ที่กรุงเทพมหานคร
โดยสุกัญญาได้เข้าศึกษาและเล่นฟุตบอลให้แก่มหาวิทยาลัยราชภัฏพระนคร กระทั่งได้เข้าร่วมแข่งขันกีฬามหาวิทยาลัยโลกฤดูร้อน 2007 ที่จัดขึ้น ณ ประเทศไทย จนในที่สุด เธอก็ได้รับการทาบทามจากสตาฟฟ์โค้ชทีมชาติให้เข้าร่วมทำหน้าที่ให้แก่ฟุตบอลหญิงทีมชาติไทย
วันที่ 19 ตุลาคม พ.ศ. 2554 สุกัญญาทำหน้าที่เป็นผู้รักษาประตูให้แก่ทีมชาติไทยเมื่อครั้งที่พบกับทีมชาติฟิลิปปินส์ในการแข่งขันฟุตบอลหญิงชิงแชมป์อาเซียน 2011 ที่จัดขึ้น ณ กรุงเวียงจันทน์ ประเทศลาว โดยทีมของเธอเป็นฝ่ายชนะที่ 5 ประตูต่อ 1
เดือนกันยายน พ.ศ. 2555 สุกัญญาได้รับเลือกเป็นหนึ่งในนักกีฬาฟุตบอลหญิงทีมชาติไทย ในการร่วมเข้าแข่งขันฟุตบอลหญิงชิงแชมป์อาเซียน 2012 ที่จัดขึ้น ณ ประเทศเวียดนาม โดยเธอได้ทำหน้าที่เป็นผู้รักษาประตูเมื่อครั้งที่พบกับทีมชาติลาวในรอบชิงอันดับ 3 และทีมของเธอเป็นฝ่ายชนะที่ 14 ประตูต่อ 1
และในเดือนพฤษภาคม พ.ศ. 2556 สุกัญญาได้รับเลือกให้ทำหน้าที่เป็นหนึ่งในผู้รักษาประตูของฟุตบอลหญิงทีมชาติไทยในการแข่งขันฟุตบอลหญิงเอเชียนคัพ 2014 รอบคัดเลือก ที่บังกลาเทศ รวมถึงในเดือนกันยายน ของปีเดียวกัน ในการแข่งขันฟุตบอลหญิงชิงแชมป์อาเซียน 2013 ที่จัดขึ้น ณ เมืองย่างกุ้ง ประเทศพม่า
ในการแข่งขันฟุตบอลในซีเกมส์ 2013 สุกัญญา ช.เจริญยิ่ง ได้ลงทำหน้าที่เพียง 1 นัด เมื่อครั้งที่พบกับฟุตบอลหญิงทีมชาติลาว แต่ในนัดดังกล่าว ทีมของเธอก็เป็นฝ่ายชนะที่ 5 ประตูต่อ 0
== เกียรติประวัติ ==
=== ทีมชาติ ===
อันดับ 3 ฟุตบอลหญิงชิงแชมป์อาเซียน 2012 ที่ประเทศเวียดนาม
เหรียญทอง เหรียญทอง ฟุตบอลในซีเกมส์ 2013 ที่ประเทศพม่า
== เครื่องราชอิสริยาภรณ์ ==
== อ้างอิง ==
นักฟุตบอลหญิงทีมชาติไทย
นักฟุตบอลหญิงชาวไทย
ผู้รักษาประตูฟุตบอลชาวไทย
ผู้รักษาประตูฟุตบอลหญิง
นักกีฬาเหรียญทองซีเกมส์ชาวไทย
บุคคลจากจังหวัดพระนครศรีอยุธยา
บุคคลจากมหาวิทยาลัยราชภัฏพระนคร
ผู้เล่นในไทยวีเมนส์ลีก
ผู้เล่นในฟุตบอลโลกหญิง 2015
ผู้เล่นในฟุตบอลโลกหญิง 2019
ระบบสมการเชิงเส้น

ในวิชาคณิตศาสตร์ ระบบสมการเชิงเส้นเป็นหมู่สมการเชิงเส้นที่เกี่ยวข้องกับตัวแปรชุดเดียวกัน ตัวอย่างเช่น
\begin{alignat}{7}
3x &&\; + \;&& 2y             &&\; - \;&& z  &&\; = \;&& 1 & \\
2x &&\; - \;&& 2y             &&\; + \;&& 4z &&\; = \;&& -2 & \\
-x &&\; + \;&& \tfrac{1}{2} y &&\; - \;&& z  &&\; = \;&& 0 &
\end{alignat}
เป็นระบบสามสมการที่มีสามตัวแปร  ผลเฉลยของระบบสมการเชิงเส้นเป็นการแทนค่าจำนวนในตัวแปรซึ่งทำให้สมการทั้งหมดสอดคล้องกันพร้อมกัน ผลเฉลยของระบบสมการเชิงเส้นข้างต้น คือ
\begin{alignat}{2}
x &\,=\,& 1 \\
y &\,=\,& -2 \\
z &\,=\,& -2
\end{alignat}
เพราะทำให้ทั้งสามสมการสมเหตุสมผล คำว่า "ระบบ" เป็นการชี้ว่าต้องพิจารณาสมการทั้งหมดร่วมกัน ไม่ใช่แยกกัน ค้นพบโดยต้อบ
ในวิชาคณิตศาสตร์ ทฤษฎีระบบสมการเชิงเส้นเป็นพื้นฐานและส่วนหลักมูลของพีชคณิตเชิงเส้น หัวข้อซึ่งใช้ในคณิตศาสตร์สมัยใหม่ส่วนมาก ขั้นตอนวิธีการคณนาสำหรับการหาผลเฉลยเป็นส่วนสำคัญของพีชคณิตเชิงเส้นตัวเลข และมีบทบาทเด่นในวิชาวิศวกรรมศาสตร์ ฟิสิกส์ เคมี วิทยาการคอมพิวเตอร์และเศรษฐศาสตรฺ ระบบสมการไม่เชิงเส้นมักประมาณโดยใช้ระบบสมการเชิงเส้นได้ ซึ่งเป็นเทคนิคที่ช่วยได้มากเมื่อสร้างแบบจำลองทางคณิตศาสตร์หรือการจำลองระบบที่ค่อนข้างซับซ้อนทางคอมพิวเตอร์
บ่อยครั้ง สัมประสิทธิ์ของสมการเป็นจำนวนจริงหรือจำนวนเชิงซ้อน และผลเฉลยหาได้โดยชุดจำนวนเดียวกัน แต่ทฤษฎีและขั้นตอนวิธีนี้ใช้ได้กับสัมประสิทธิ์และผลเฉลยในทุกสาขา สำหรับผลเฉลยในโดเมนปริพันธ์อย่างริงของจำนวนเต็ม หรือในโครงสร้างพีชคณิตอื่น ได้มีการพัฒนาทฤษฎีอื่นออกมา กำหนดการเชิงเส้นจำนวนเต็มเป็นการรวมวิธีสำหรับการหาผลเฉลยจำนวนเต็ม "ที่ดีที่สุด" (เมื่อมีหลายผลเฉลย)
สมการ
พีชคณิตเชิงเส้น
พีชคณิตเชิงเส้นตัวเลข
ผู้ซุ่มอ่านข่าว

ในวัฒนธรรมอินเทอร์เน็ต ผู้ซุ่มอ่านข่าว (lurker) โดยปรกติแล้วเป็นสมาชิกของประชาคมออนไลน์ที่เฝ้าติดตามความเคลื่อนไหวในประชาคมนั้น แต่ไม่แสดงออกอย่างเป็นกิจจะลักษณะนัก ในบรรดาสมาชิกของประชาคมออนไลน์แต่ละแห่งมักมีผู้ซุ่มอยู่จำนวนมาก การซุ่มอาจเป็นไปเพื่อเรียนรู้กฎระเบียบของประชาคมก่อนเข้าร่วมอย่างเปิดเผย ช่วยให้เข้าสังคมได้ดีขึ้นเมื่อออกจากการซุ่ม อย่างไรก็ดี การขาดการติดต่อกับผู้อื่นในระหว่างซุ่มนั้นอาจทำให้ผู้ซุ่มเหงาใจหรือเฉื่อยชาได้
ในภาษาอังกฤษยังมีคำอื่นใช้เรียกผู้ซุ่มอีกหลายคำ เช่น browsers, read-only participants, non-public participants, legitimate peripheral participants หรือ vicarious learners
== ความเป็นมา ==
นับแต่เริ่มมีการคมนาคมโดยใช้คอมพิวเตอร์เป็นสื่อขึ้นมา ก็มีการซุ่มเกิดขึ้นในหมู่สมาชิกประชาคมแต่ละแห่งแล้ว ส่วนคำว่า "lurk" (ซุ่ม) ในภาษาอังกฤษนั้นปรากฏว่า ใช้เป็นครั้งแรกในคริสต์ศตวรรษที่ 14 คำนี้เดิมหมายถึงบุคคลที่ซ่อนตัวอยู่โดยมีเจตนาไม่พึงประสงค์ ต่อมาในกลางคริสต์ทศวรรษที่ 1890 ก็เริ่มมีการใช้คำ "lurk" ในระบบอินเทอร์เน็ตเมื่อระบบกระดานข่าวเกิดเป็นที่นิยมขึ้นมา กระดานข่าวดังกล่าวมักเข้าถึงได้ผ่านสายโทรศัพท์ที่บุคคลโทรศัพท์ไปอัปโหลดไฟล์หรือเขียนเนื้อความเผยแพร่ แต่ผู้ซุ่มอ่านข่าวเงียบ ๆ มักส่งผลให้สายโทรศัพท์ไม่ว่างเป็นเวลานาน และไม่เกิดสิ่งใหม่ขึ้นบนกระดานข่าว ผู้ดูแลระบบจึงมักมองเป็นพฤติกรรมลบ แล้วปิดกั้นผู้ซุ่มจากกระดานข่าวนั้นเสีย
ปัจจุบัน มีมุมมองทั้งดีและไม่ดีต่อผู้ซุ่ม ประชาคมส่วนใหญ่ยังคงถือว่า ผู้ซุ่มเป็น "ผู้บริโภคโดยไม่ยอมเสียเงิน" (free rider) เพราะเขาเหล่านั้นได้รับประโยชน์ไปโดยไม่สร้างประโยชน์ตอบแทน แต่ประชาคมบางแห่งก็ชี้ชวนให้หน้าใหม่คอยซุ่มไว้ก่อน เพราะจะได้ใช้เวลาเรียนรู้วัฒนธรรมของประชาคมนั้น ๆ ทำความเข้าใจบรรทัดฐานในประชาคม และคุ้นเคยกับขาประจำมากขึ้น นอกจากนี้ ทัศนคติแง่ดีเกี่ยวกับผู้ซุ่มยังเกิดขึ้นเพราะผู้ซุ่มช่วยเพิ่มจำนวนผู้ชม
การสืบหาหลักแหล่งผู้ซุ่มนั้นทำได้ยากในประชาคมที่ใช้คอมพิวเตอร์เป็นสื่อ เพราะบทบาทหลักของผู้ซุ่ม คือ อ่านอย่างเดียว จึงไม่มีร่องรอยอันใดให้ใช้ตรวจสอบได้ อนึ่ง ในประชาคมแบบโอเพนซอร์ส (open source) นั้น มีการประเมินว่า มีผู้ซุ่มอยู่ราวร้อยละ 50 ถึง 90 ของผู้ชมทั้งหมด ไม่ว่า ณ เวลาใดก็ตาม สถิติอันนี้สอดคล้องหลักการเรื่อง 90-9-1 (ขึ้นอยู่กับประชาคมแต่ละแห่ง)
== ทำไมต้องซุ่ม ==
เหตุผลที่ซุ่มนั้นมีหลายประการ ผู้ซุ่มส่วนใหญ่รับว่า ที่ซุ่มเพราะเห็นว่า เพียงติดตามอยู่เฉย ๆ ก็พอแล้ว บุคคลยังเลือกซุ่มเพื่อคอยสังเกตตัวอย่างไว้เป็นแนวประพฤติในโอกาสที่เข้ามีส่วนร่วมอย่างเปิดเผยแล้ว จะได้ไม่สร้างข้อความซ้ำซ้อน หรือเข้าใจหัวข้อพูดคุยได้ดีขึ้น เป็นต้น อนึ่ง ผู้ซุ่มบางคนเห็นว่า จำเป็นต้องเรียนรู้เกี่ยวกับประชาคมนั้น ๆ เสียก่อน นี้จึงเป็นเหตุผลที่มีผู้ซุ่มอยู่ในส่วนสนับสนุนทางเทคนิคมากเป็นสองเท่าของผู้ซุ่มในส่วนอื่นๆ
นักวิจัยเห็นว่า พฤติกรรมต่าง ๆ ในสภากาแฟออนไลน์ เช่น การอ่าน การเขียน และการควบคุมเว็บไซต์ เกิดจากแรงจูงใจต่าง ๆ กันไป ผู้ซุ่มโดยแท้นั้นมักมีแรงจูงใจเป็นความคิดเห็นที่ว่า ประชาคมแห่งนั้นเป็นสถานที่เดียวที่เขาจะพบเจอเนื้อหาดังประสงค์ ขณะที่ผู้ควบคุมเว็บไซต์และผู้เขียนมักมีแรงจูงใจเป็นหน้าที่หรือความรู้สึกซึ่งติดมากับประชาคมนั้นๆ
== อ้างอิง ==
== แหล่งข้อมูลอื่น ==
วัฒนธรรมอินเทอร์เน็ต
คำที่คิดค้นขึ้นในคริสต์ทศวรรษ 1980
โคโลนอส (หนังสือการ์ตูน)

โคโลนอส (Chronos) เป็นตัวละครซุเปอร์ฮีโรตัวร้ายในหนังสือการ์ตูนชุดของสำนักพิมพ์ดีซีคอมิกส์ ผู้ที่ชื่อของพวกเขาจากการสมมุติตัวตนของเวลากรีกและมีความสามารถในการเดินทางข้ามเวลาและสามารถจัดการกับประวัติศาสตร์ได้
==แหล่งข้อมูลอื่น==
Chronos overview  from artist Paul Guinan who also has a page on Chronopolis 
Killing Time with the Creative Team of Chronos: Paul Guinan Interview 
ตัวละครดีซีคอมิกส์
ตัวละครที่เป็นนักวิทยาศาสตร์
ตัวละครชาวจีน
ซูเปอร์ฮีโร่ในดีซีคอมิกส์
ตัวร้ายที่มีพลังพิเศษในดีซีคอมิกส์
ยอดมนุษย์จีน
ไซมอน แบซ

ไซม่อน แบซ (Simon Baz) เป็นตัวละครซูเปอร์ฮีโร่ในหนังสือการ์ตูนอเมริกันที่จัดพิมพ์โดยสำนักพิมพ์ดีซีคอมิกส์ ปรากฏตัวครั้งแรกใน The New 52 Free Comic Book Day Special Edition #1 (พฤษภาคม 2012) สร้างสรรค์โดยนักเขียน เจฟฟ์ จอห์นส์ (Geoff Johns) และนักวาด ดั๊ก แมงกี้ (Doug Mahnke) เขาเป็นสมาชิกของกองกำลังผู้พิทักษ์จักรวาลที่เรียกว่า กรีนแลนเทิร์นคอร์ป โดยเป็นกรีนแลนเทิร์นคนแรกที่มีเชื้อชาติตะวันออกกลาง-อเมริกันและเป็นชาวมุสลิม  เขาเป็นตัวละครที่ได้รับอิทธิพลทางเชื้อชาติและบ้านเกิดมาจาก เจฟฟ์ จอห์นส์ ที่เป็นลูกครึ่งเลบานอนและเป็นคนพื้นเมือง ดีทรอยต์ รัฐมิชิแกน 
ไซม่อน แบซ เป็นอดีตช่างเครื่อง อดีตนักแข่งรถบนถนนและอดีตโจรขโมยรถ เขาเป็นกรีนแลนเทิร์นที่มีหน้าที่ดูแลรับผิดชอบ Sector 2814 ร่วมกับ เจสสิก้า ครูซ คู่หูกรีนแลนเทิร์นของเขา
โดยไซม่อนเป็นกรีนแลนเทิร์นที่ได้รับพลังจากแหวนพาวเวอร์ริงที่เกิดจากแหวนของ ฮาล จอร์แดน หลอมรวมกับแหวนของ ซิเนสโตร
== ความเป็นมาก่อนที่จะเป็นกรีนแลนเทิร์น ==
ไซม่อน แบซ เป็นชาวเลบานอน-อเมริกันที่เกิดใน เดียร์บอร์น รัฐมิชิแกน ตอนเขาอายุ 10 ปี ได้เกิดเหตุการณ์ วินาศกรรม 11 กันยายน ทำให้ผู้คนในอเมริกาหวาดระแวงและรู้สึกไม่ยอมรับชาวมุสลิม หลังจากวันนั้นชาวมุสลิมในอเมริกาก็ตกเป็นเป้าความเกลียดชังและการปฏิบัติที่ไม่เท่าเทียม ด้วยเหตุดังกล่าวทำให้ไซม่อนและน้องสาวของเขา ไซร่า มักจะถูกรังแกและถูกข่มเหงอยู่เสมอ โดยในช่วงเวลาหลายปีมานี้ เขาได้ปกป้องน้องสาวจากการถูกกลั่นแกล้งหลายต่อหลายครั้ง
แม้จะผ่านเรื่องราวต่างๆมาอย่างยากลำบาก แต่ไซม่อนก็สามารถเรียนจบมัธยมปลายและเรียนต่อจนจบปริญญาสาขาช่างเครื่องได้ เขาได้ทำงานในโรงงานอุตสาหกรรมยานยนต์ แต่ต่อมาได้เกิดวิกฤตทางการเงิน
ทำให้เขาต้องออกจากงาน เมื่อหมดทางที่จะหาเงิน ไซม่อนจึงเริ่มแข่งรถแบบผิดกฎหมาย จนกระทั่งเกิดอุบัติเหตุรถชนในวันที่เขาแข่งรถกับน้องเขย ซึ่งทำให้น้องเขยของเขาบาดเจ็บสาหัสและอยู่ในอาการโคม่า
เหตุการณ์ที่เกิดขึ้นทำให้ไซม่อนเกือบต้องโทษ เขารู้สึกผิดและเลือกที่จะใช้ชีวิตหลังจากนั้นด้วยการอยู่ให้ห่างจากน้องสาว
หลังจากเหตุการณ์นั้น ไซม่อนยังไม่มีหนทางหาเงิน เขาจึงเริ่มขโมยรถแล้วเอาไปขาย คืนหนึ่งเขาได้ขโมยรถตู้ไปโดยที่ไม่รู้ว่ามันเต็มไปด้วยระเบิด หลังจากที่รู้ว่ามีระเบิด เขาก็ขับรถไปในที่ที่จะมั่นใจได้ว่าจะไม่มีใครบาดเจ็บจากการระเบิด ก่อนที่จะสละรถและถูกจับกุมในเวลาต่อมา เหตุการณ์ที่เกิดขึ้นและเชื้อชาติของไซม่อน ทำให้เขาถูกตั้งข้อสงสัยว่าเป็นผู้ก่อการร้ายและถูกส่งตัวไปยัง Guantanamo Bay detention camp ไซม่อนยังคงยืนกรานว่าเขาไม่ใช่ผู้ก่อการร้าย เจ้าหน้าที่จึงเลือกที่จะเอาเขาไปทรมานเพื่อเค้นคำตอบ ในขณะที่ไซม่อนกำลังต่อสู้ขัดขืนอยู่นั้นเอง แหวนกรีนแลนเทิร์นก็ได้พุ่งทะลุเข้ามาในห้อง มันเลือกไซม่อนเป็นผู้ครอบครองแล้วพาเขาออกไปจากสถานที่แห่งนั้นในฐานะของกรีนแลนเทิร์น
==อ้างอิง==
ตัวละครในกรีนแลนเทิร์น
ตัวละครดีซีคอมิกส์
ตัวละครที่เป็นอาชญากร
ยอดมนุษย์มุสลิม
ตัวละครที่เป็นมุสลิมชาวอเมริกัน
ตัวละครชาวอเมริกันเชื้อสายอาหรับ
ซูเปอร์ฮีโร่ในดีซีคอมิกส์
ตัวละครในบันเทิงคดีที่สามารถควบคุมแสง
แคตแมน (คอมิกส์)

แคตแมน (Catman)  เป็นตัวละครซุเปอร์ฮีโรตัวร้ายในหนังสือการ์ตูนชุดของสำนักพิมพ์ดีซีคอมิกส์ และเป็นศัตรูของแบทแมน มีชื่อจริงว่า Thomas Blake ปรากฏตัวครั้งแรกในหนังสือการ์ตูนเรื่อง Detective Comics ฉบับที่ 311 (มกราคม 1963)
==อ้างอิง==
==แหล่งข้อมูลอื่น==
Toonzone.net 
Catman's secret origin on dccomics.com 
ตัวละครที่เป็นนักธุรกิจ
ตัวละครที่เป็นไบเซ็กชวลชาย
ตัวละครที่เป็นนายพราน
ตัวละครที่เป็นฆาตกรต่อเนื่อง
ตัวละครที่เป็นนักล่า
ตัวละครดีซีคอมิกส์
ตัวละครในแบทแมน
ซูเปอร์ฮีโร่ในดีซีคอมิกส์
ตัวร้ายที่มีพลังพิเศษในดีซีคอมิกส์
ตัวละครในบันเทิงคดีที่มีความหลากหลายทางเพศ
อัลฟา (มาร์เวลคอมิกส์)

อัลฟา (Alpha) เป็นตัวละครซุเปอร์ฮีโรของมาร์เวลคอมิกส์ ปรากฏตัวครั้งแรกในหนังสือการ์ตูน The Amazing Spider-Man
==ประวัติตัวละคร==
==อ้างอิง==
==แหล่งข้อมูลอื่น==
Alpha at Marvel Wiki
ซูเปอร์ฮีโร่ในมาร์เวลคอมิกส์
ตัวละครมาร์เวลคอมิกส์
เอริก โอเกรดี

เอริก โอเกรดี (Eric O'Grady) เป็นตัวละครซุเปอร์ฮีโรของมาร์เวลคอมิกส์ เป็นตัวละครที่สามที่ใช้ชื่อแอนต์-แมน เขาปรากฎตัวครั้งแรกในสงครามกลางเมือง Choosing Sides ฉบับที่ 1 (ธันวาคม 2006) และสร้างสรรค์โดย Robert Kirkman และPhil Hester
==แหล่งข้อมูลอื่น==
Robert Kirkman Talks Ant-Man (cached), Newsarama, March 18, 2006
Picnic Time, As Brevoort Talks The Irredeemable Ant-Man, Comic Book Resources, March 18, 2006
Kirkman Bugs The Marvel Universe In The Irredeemable Ant-Man'', Comic Book Resources, March 18, 2006
Getting Irredeemable with Robert Kirkman and Ant-Man, Newsarama, December 12, 2006
ยอดมนุษย์ไอริช
ซูเปอร์ฮีโร่ในมาร์เวลคอมิกส์
ตัวละครมาร์เวลคอมิกส์
ตัวละครชาวอเมริกันเชื้อสายไอริช
โนวา (ริชาร์ด ไรเดอร์)

โนวา (ริชาร์ด ไรเดอร์) (Nova (Richard Rider)) เป็นตัวละครซุเปอร์ฮีโรของมาร์เวลคอมิกส์ เป็นสมาชิกของกองกำลังตำรวจอวกาศที่รู้จักในฐานะ โนวา คอร์ป เขาได้รับซุเปอร์พาวเวอร์รวมทั้งความแข็งแรงเพิ่มขึ้น ,สามารถบิน และความต้านทานต่อการบาดเจ็บ นอกจากนี้เขายังสวมเครื่องแบบพิเศษด้วยการสนับสนุนชีวิต
ในพฤษภาคม 2011 โนวา ถูกจัดอยู่ในอันดับที่ 98 ของ IGN's Top 100 Comic Book Heroes of All Time.
==ประวัติ==
โรมานน์ เดย์ โนวาคนสุดท้ายจากดาวซานดาร์ได้เลือกเด็กชายอ่อนปวกเปียกที่ชื่อว่าริชาร์ด ไรเดอร์ให้เป็นโนวาที่มีพลังสูงสุด  ซึ่งเขาอาศัยอยู่ในย่านเฮมป์สเตท นิวยอร์ค ริชาร์ดตื่นเต้นพลังนี้มากเขาจึงนำมันมาใช้ปกป้องโลกแต่ขณะที่เขาคิดจะช่วยโจรปล้นธนาคารเขาก็พุ่งจากข้างนอกทะลุหน้าต่างธนาคาร ริชาร์ดถูกรปภ.ด่าเป็นชุด นั่นทำให้ริชาร์ดไตร่ตรองให้คิดให้ดีมากขึ้น ต่อมาพ่อแม่ของเขารู้ว่าเขานั้นเป็นตำรวจอวกาศจึงดีใจมาก นั่นทำให้ริชาร์ดได้ไปทำหน้าที่ปกป้องทั้งจักรวาลทำให้ไม่มีเวลาเรียนหนังสือ
และไม่นานจากนั้น เขาก็ได้ถูกเรียกตัวไปช่วยในการสร้างดาวซานดาร์แห่งใหม่ ริชาร์ดได้รับการฝึกสอนจากชอร์ดหลายรูปแบบและหลายเทคนิค ซึ่งนั้นทำให้เทคนิคการต่อสู้ของเขาค่อนข้างเป็นธรรมชาติบวกกับมีพลังของโนวา ฟอร์ซทำให้เขานั้นแข็งแกร่งขึ้นไปอีก และต่อมาดาวเคราะห์นี้ก็ถูกทำลายในเหตุการณ์แอนนิฮิเลชั่นทำให้สมาชิกทุกคนของโนวา คอร์ปตายหมด และเหลือเพียงริชาร์ดเท่านั้น เขาจึงพยายามออกตามหาเหล่าโนวาที่รอดตายจากเหตุการณ์ แต่ก็ไม่พบใครที่รอดชีวิต ซึ่งเขาพบแต่เวิลด์ไมนด์ขุมพลังแห่งโนวา ฟอร์ซ ริชาร์ดจึงใช้พลังนั้นเพื่อต่อสู้กับแอนนิฮิลัสเขาจึงรวบรวมคนเพื่อต่อสู้กับแอนนิฮิลัสแต่ก็ต้องพ่ายแพ้และเสียฮีโร่ไปไม่น้อย
ต่อมาริชาร์ดได้ช่วยสตาร์-ลอร์ดตั้งทีมต่อต้านอีกครั้งในชื่อยูไนเต็ด ฟรอนท์ ซึ่งในตอนจบริชาร์ดได้เข้าสู้กับเจ้าแอนนิฮิลัสและสุดท้ายแล้ว เขานั้นก็ชนะไป หลังจากนั้นเขาพยายามที่จะฟื้นฟูโนวา คอร์ป ซึ่งต่อมาพลังเวิลด์ไมนด์ก็ได้เลือกเจ้าของคนใหม่คือโค-เรล
==อ้างอิง==
==แหล่งข้อมูลอื่น==
Nova (Richard Rider) at Marvel.com
Richard Rider at the Marvel Database Project
Nova Prime Page (Rich Rider)
ซูเปอร์ฮีโร่ในมาร์เวลคอมิกส์
ตัวละครมาร์เวลคอมิกส์
ตัวละครในการ์เดียนส์ออฟเดอะกาแล็กซี
ตัวละครในบันเทิงคดีจากรัฐนิวยอร์ก
นามอร์

นามอร์ เดอะ ซับ-มารีเนอร์ (นามอร์ แม็คเคนซี) (Namor the Sub-Mariner (Namor McKenzie)) เป็นตัวละครซุเปอร์ฮีโรของมาร์เวลคอมิกส์ ปรากฏตัวครั้งแรกในต้นปี 1939 สร้างสรรค์โดย Bill Everett เอเวอกล่าวว่าตัวละครชื่อแรงบันดาลใจจากบทกวีของซามูเอล เทย์เลอร์ โคลริดจ์ "The Rime of the Ancient Mariner"
จักรวาลภาพยนตร์มาร์เวล ตัวละคร นามอร์ ได้รับการดัดแปลงพื้นหลังและวัฒนธรรมใหม่และจะปรากฏครั้งแรกใน  วาคานด้าจงเจริญ นำแสดงโดย เตนอช เฮอร์ต้า ทำให้นามอร์ฉบับภาพยนตร์ กลายเป็นตัวละครฮีโร่ทางฝั่ง เม็กซิโก เพราะสืบทอดมาจาก วัฒนธรรมมีโซอเมริกา
==อ้างอิง==
==แหล่งข้อมูลอื่น==
Marvel Directory: Namor
The Sub-Mariner at Don Markstein's Toonopedia
มนุษย์กลายพันธุ์ (มาร์เวลคอมิกส์)
ตัวละครมาร์เวลคอมิกส์
ตัวละครชาวแอตแลนติส
ตัวละครที่เป็นเด็กกำพร้า
ตัวละครที่เป็นพระมหากษัตริย์
ตัวละครที่เป็นเจ้าชาย
ตัวละครที่เป็นมกุฎราชกุมาร
มณฑลพิษณุโลก

มณฑลพิษณุโลก บ้างสะกดว่า พิศณุโลกย์ หรือ พิศณุโลก  เป็นมณฑลหนึ่งในการปกครองส่วนภูมิภาคระบบมณฑลเทศาภิบาลของราชอาณาจักรสยาม ครอบคลุมพื้นที่ภาคเหนือตอนล่าง
==กำเนิดมณฑลพิษณุโลก==
การเกิดมณฑลพิษณุโลกเป็นผลมาจาก การดำเนินนโยบายของพระบาทสมเด็จพระจุลจอมเกล้าเจ้าอยู่หัวในการจัดการบริหารราชการแผ่นดินส่วนภูมิภาค  เพื่อดำเนินนโยบายขยายอำนาจควบคุมหัวเมืองต่างๆให้ทั่วถึง  โดยการตั้งมณฑลเทศาภิบาลขึ้นเพื่อเป็นหน่วยงานสาขาของรัฐบาลกลางกรุงเทพฯ  โดยส่งตัวแทนของรัฐบาลกลางไปดูแลอย่างใกล้ชิด  โดยมีหลักการสำคัญก็คือ การมอบอำนาจในการบริหารงานให้แก่สมุหเทศาภิบาล  โดยการมอบอำนาจดังกล่าวคือการแบ่งเบาภาระในการช่วยกันป้องกัน  กำจัดและกลั่นกรองให้แก่รัฐบาล  ซึ่งเป็นการดำเนินการโดยข้าหลวงส่วนกลางที่รัฐบาลจัดให้ไปบริหารราชการในส่วนท้องถิ่นต่าง ๆ แทนระบบการกินเมือง โดยการเริ่มต้นในการจัดตั้งมณฑลเทศาภิบาลครั้งแรกเกิดขึ้นในปี พ.ศ. 2437 มี 4 มณฑล คือ  มณฑลพิษณุโลก  มณฑลปราจีนบุรี  มณฑลนครราชสีมา และมณฑลราชบุรี
ดังนั้นมณฑลพิษณุโลกจึงเป็นมณฑลกลุ่มแรกที่ได้รับการโปรดเกล้า ฯ  จัดตั้งขึ้น  โดยให้รวมหัวเมืองเหนือ 5 หัวเมืองในลุ่มแม่น้ำยมและลุ่มแม่น้ำน่านซึ่งได้แก่เมืองพิษณุโลก พิชัย (ปัจจุบันเป็นอำเภอหนึ่งของจังหวัดอุตรดิตถ์) พิจิตร สุโขทัย และสวรรคโลกจัดตั้งเป็นมณฑลพิษณุโลก มีเมืองพิษณุโลกเป็นที่บัญชาการมณฑลเทศาภิบาล  โดยมีพระยาศรีสุริยราชวรานุวัตร
(เชย  กัลยาณมิตร) ดำรงตำแหน่งข้าหลวงเทศาภิบาลมณฑลเป็นคนแรก
== มณฑลพิษณุโลก==
พิษณุโลก ประกอบไปด้วย  เมืองศรีภิรมย์  เมืองพรหมพิราม  เมืองเทพบุรี  เมืองตะนม  เมืองชาติตะการ  เมืองนครชุม  เมืองนครไทย  เมืองด่านซ้าย  เมืองไชยนาม  เมืองนครป่าหมาก  เมืองคำ  เมืองชุมศรสำแดง  เมืองชุมแสงสงคราม  เมืองไทยบุรี  เมืองภูครั่ง
พิชัย ประกอบไปด้วย  เมืองพิพัฒ  เมืองปัตะบรูณ  เมืองพิมูล  เมืองขุนกัน  เมืองอุตรดิฐ  เมืองทุ่งยั้ง  เมืองลับแล  เมืองด่านนางพูล  เมืองฝาง  เมืองตรอน  เมืองน้ำปาด  เมืองเชียงคาน  เมืองแมด
สวรรคโลก ประกอบไปด้วย  เมืองวิเศษไชยสัตย์  เมืองยม  เมืองบังขัง  เมืองด้ง  เมืองพิรามรง  เมืองศรีพนมมาศ
ศุโขไทย ประกอบไปด้วย  เมืองศรีสำโรง  เมืองกงไกรลาศ  เมืองนครนาคง  เมืองราชธานี  เมืองคีรีมาศ  เมืองกงพราน
พิจิตร ประกอบไปด้วย  เมืองภูมิ
== อ้างอิง ==
มณฑลเทศาภิบาล
อไญยนิยม

อไญยนิยม (agnosticism) เป็นมุมมองที่ว่าค่าความจริงของการอ้างบางอย่าง โดยเฉพาะอย่างยิ่งการอ้างเกี่ยวกับการมีอยู่หรือไม่มีอยู่ของพระเจ้าใด ๆ ตลอดจนการอ้างอภิปรัชญา ศาสนาอื่นๆ สิ่งศักดิ์สิทธิ์ และเรื่องเหนือธรรมชาติอื่นๆ ว่าเป็นสิ่งที่มีอยู่หรือไม่มีอยู่ หรือไม่สามารถหยั่งรู้ได้ ตามคำกล่าวของนักปรัชญา William L. Rowe ในสำนึกซึ่งเป็นที่นิยม พวกอไญยนิยมคือผู้ที่ไม่ได้เชื่อหรือไม่ได้ไม่เชื่อในการมีอยู่ของพระเจ้าองค์ใด ขณะที่พวกเทวนิยมและอเทวนิยมเชื่อและไม่เชื่อ ตามลำดับ
ลัทธิอไญยนิยม คือ ทัศนะที่เชื่อว่ามนุษย์เราไม่อาจรู้หรือพิสูจน์ได้ว่าพระเจ้ามีจริงหรือไม่ คำว่า “อไญย” หมายความว่า “โดยปราศจากความรู้” ทัศนะอไญยนิยม คือ ทัศนะที่มีเหตุผลต่อยอดขึ้นมาจากลัทธิอเทวนิยม (Atheism) ลัทธิอเทวนิยมไม่เชื่อว่ามีพระเจ้า – พิสูจน์ไม่ได้ – แต่ลัทธิอไญยนิยมบอกว่าการทรงดำรงอยู่ของพระเจ้าพิสูจน์ไม่ได้ ดังนั้นมันจึงเป็นไปไม่ได้ที่เราจะรู้ว่าพระเจ้าทรงมีอยู่หรือไม่ พูดอีกอย่างคือ ลัทธิอไญยนิยมเชื่อว่าพระเจ้าอาจจะมีหรือไม่มีก็ได้ ไม่ปักใจเชื่อว่ามี และไม่ปักใจเชื่อว่าไม่มี
เนื่องจากการเชื่อความไม่มีอยู่ของพระเจ้าจึงสอดคล้องกับ ลัทธิซาตาน ในประเภทแบบเชื่อว่าพระเจ้าไม่มีอยู่จริง ซึ่งมุ่งเน้น ความเป็นเอกบุคคลและอัตนิยมเช่นเดียวกัน
== อ้างอิง ==
http://www.gotquestions.org/thai/Thai-agnosticism.html
 
การเลิกยุ่งเกี่ยวกับศาสนา
โลกิยนิยม
ขบวนการทางปรัชญา
ปรัชญาศาสนา
คณะสถาปัตยกรรมศาสตร์ มหาวิทยาลัยกรุงเทพ

== ประวัติ ==
คณะสถาปัตยกรรมศาสตร์ มหาวิทยาลัยกรุงเทพ (SCHOOL OF ARCHITECTURE Bangkok University)ก่อตั้งขึ้นเมื่อวันที่ 9 มีนาคม พ.ศ.2555 เป็นคณะที่ 11 ของมหาวิทยาลัยกรุงเทพ (ภาควิชาสถาปัตยกรรมภายในเปิดสอนตั้งแต่ปีการศึกษา 2532 ในชื่อภาควิชาการออกแบบตกแต่งภายใน คณะศิลปกรรมศาสตร์ มีบัณทิตสำเร็จการศึกษาแล้ว 21 รุ่น)ผลิตบัณทิตที่มีความคิดสร้างสรรค์และมีจิตวิญญาณของการเป็นผู้ประกอบการ ซึ้งสามารถสร้างมูลค่าเพิ่มแก่องค์กรและสังคมเศรษฐกิจสร้างสรรค์ อย่างมีคุณธรรม จริยธรรม
== หลักสูตร ==
ระดับปริญญาบัณฑิตเปิดสอน 2 หลักสูตร
(สถ.บ.) สถาปัตยกรรมศาสตรบัณฑิต (B.Arch.)Bachelor of Architecture]
หลักสูตรปริญญาตรี 5 ปี ภาคปกติ 
(ศล.บ.)ศิลปบัณฑิต(การออกแบบภายใน) B.F.A.(Interior Design)Bachelor of Fine Arts (Interior Design)
หลักสูตรปริญญาตรี 4 ปี ภาคปกติ จำนวนหน่วยกิตที่เรียนตลอดหลักสูตร 144 หน่วยกิต
ระดับปริญญามหาบัณฑิตเปิดสอน 2 หลักสูตร(สถาปัตยกรรมศาสตร์มหาบัณฑิต(M.Arch-IA)หลักสูตรสองภาษา)
สถ.ม.(สถาปัตยกรรมภายใน)สถาปัตยกรรมศาสตรมหาบัณฑิต(สถาปัตยกรรมภายใน) M.Arch.(Interior Architecture) Master of Architecture (Interior Architecture) กลุ่มวิชาเอกการบริหารจัดการออกแบบภายใน Major in Interior Design Managemant
จำนวนหน่วยกิตที่เรียนตลอดหลักสูตร 36 หน่วยกิต
สถ.ม.(สถาปัตยกรรมภายใน) สถาปัตยกรรมศาสตรมหาบัณฑิต(สถาปัตยกรรมภายใน) M.Arch.(Interior Architecture) Master of Architecture (Interior Architecture) กลุ่มวิชาเอกสถาปัตยกรรมภายใน Major in Interior Architecture
จำนวนหน่วยกิตที่เรียนตลอดหลักสูตร 36 หน่วยกิต
== อ้างอิง ==
http://arch.bu.ac.th/2014/ 
== แหล่งข้อมูลอื่น ==
http://www.bu.ac.th/
คณะสถาปัตยกรรมศาสตร์
ม.กรุงเทพ